पाएं अपने शहर की ताज़ा ख़बरें और फ्री ई-पेपरडाउनलोड करें
मेरी ड्यूटी कोरोना मरीजों के संपर्क में आने वाले लोगों के सैंपल लेने में थी। जब काेई काेराेना पॉजिटिव आ जाता था ताे उस पेशेंट काे आइसोलेट कर उनके बाकी परिवार के सदस्यों के सैंपल लेने के लिए घर जाते थे। सितंबर तक टीम के साथ मिलकर 7 हजार से ज्यादा सैंपल किए।
1 सितंबर 2020 की बात है। मुझे थकान और गले में खारिश हाे रही थी। मुझे लगा कि काम ज्यादा हाेने के कारण थकान हाे रही हाेगी। लेकिन टीम के साथी कहने लगे कि उनकी शक्ल भी बदल सी रही है। फिर मैंने साेचा कि घर में बुजुर्ग व बच्चे भी हैं। साथ भी लगातार सैंपल करवाने के लिए कह रहे थे ताे उन्होंने टेस्ट करवा लिया। सैंपल की रिपोर्ट पॉजिटिव आई।
मैंने साेचा कि खुद काे काेविड केयर सेंटर में आइसोलेट कर लेता हूं। लेकिन बेटे ने जिद पकड़ ली, घर पर रहो। घर में तो रहा लेकिन परिवार से अलग। अलग कमरे में खुद काे आइसोलेट कर लिया। पत्नी व बच्चे दरवाजे के बाहर मास्क लगाकर बैठ जाते थे ताकि मैं खुद काे अकेला न समझूं। परिवार ने मुझे बहुत सपाेर्ट किया। जब काेई पॉजिटिव आता था ताे मैं टीम के साथ पेशेंट के घर जरूर जाते थे, ताकि उनकाे अच्छा महसूस हाे। वाे खुद काे समाज से अलग न समझे।
ऐसे ही हमारी टीम ने भी मेरे पास घर आकर सकारात्मक माहाैल दिया। इसी बीच थाेड़ा-थाेड़ा रिकवर कर रहा था और घर से अस्पताल का काम करना शुरू किया। उस समय कंटेनमेंट जाेन भी बना रहे थे। टीम काे वीडियाे कांफ्रेसिंग के जरिए बताता था। आइसोलेट मरीजाें से काॅलिंग करता था। मगर 10 सितंबर काे तबीयत ज्यादा खराब हाे गई। 11 सितंबर काे जब सीटी स्कैन करवाया ताे फेफड़ों में इंफेक्शन आया। मैंने दवाइयां शुरू की। लेकिन 13 सितंबर काे तबीयत और बिगड़ गई, सांस उखड़ने लगी। 14 सितंबर की सुबह पंचकूला के अलकेमिस्ट अस्पताल में दाखिल हुआ। वहां 6 दिन रहा।
मैंने डॉक्टर्स से कहा कि काफी हद तक अच्छा महसूस कर रहा हूं, आगे का जाे भी दवा प्लान है, लिखकर दे दें ताकि वह घर जाकर ले सकूं। मुझे लग रहा था कि घर जाकर ही परिवार के माहाैल में ठीक हाे जाउंगा। अस्पताल से छुट्टी मिलने के बाद 4 दिन तक ताे उनकी उठने की हिम्मत नहीं हुई। 22 सितंबर काे उनकी निगेटिव रिपोर्ट आई। परिवार के कहने पर मैंने घर से बाहर निकलना शुरू किया।
पटेल पार्क में सैर करने के लिए जाने लगे। सीएमओ डॉ. कुलदीप सिंह ने हाैसला बढ़ाया। पॉजिटिव आने से पहले ताे मैं 2 काम करता था लेकिन ठीक होने के बाद 4 करने लगा। आइसाेलेशन, सैलपिंग, वैक्सीनेशन और काेविड पेशेंट के संस्कार का काम भी देख रहा हूं। एक बात जरूर कहना चाहता हूं कि परिवार के सपाेर्ट के कारण ही मैं बहुत जल्दी रिकवर हुआ। काेराेना पॉजिटिव पेशेंट काे अपनेपन का अहसास करवाएं ताकि वह खुद काे समाज से अलग न समझें। डॉ. विशाल गुप्ता, डेंटल सर्जन नोडल ऑफिसर काेविड-19 अम्बाला कैंट | कोरोना वॉरियर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn